มีตุ่มแดงๆแล็กที่ปลายอวัยเพศ ไม่เจ็บ ไม่คัน เป็นๆหายๆ แบบนี้ใช่เริมไหมครับ พอหายแล้วหากมีการเสียดสีของผิวหนังหุ้มอวัยเพศจะกลับมาเป็นอีก แบบนี้ใช่อาการของเริมไหมครับ
สวัสดีค่ะ ตุ่มที่บริเวณอวัยวะเพศชายอาจมีสาเหตุได้จาก1.เริมที่อวัยวะเพศ - มาด้วยตุ่มน้ำ อาจจะเป็นๆหายๆมาแล้วหลายครั้ง เวลาตุ่มน้ำแตกออกจะมีอาการแสบ เป็นโรคติดต่อทางเพศสัมพันธ์หรือการสัมผัส2.หูดเช่นหูดหงอนไก่ หูดข้าวสุก - จะมีลักษณะจำเพาะ เป็นโรคติดต่อทางเพศสัมพันธ์หรือการสัมผัสเช่นกัน3.รูขุมขนอักเสบ - จะเจ็บได้เล็กน้อย ถ้าเป็นใหญ่มากอาจมีตุ่มหนอง4.ผื่นผิวหนังอักเสบจากการแพ้หรือการสัมผัส -มักมีอาการคันร่วมด้วย และมีประวัติสัมผัสสบู่หรือน้ำหอม5.ตุ่มจากซิฟิลิซ มักเป็นตุ่มแข็งเดี่ยวๆขอบชัด ไม่เจ็บ6.การติดโรคติดต่อทางเพศสัมพันธ์อื่นๆเช่นหนองในแท้ หนองในเทียม มักเป็นตุ่มหนอง หรือมีปัสสาวะแสบขัดและมีหนองปนร่วมด้วยถ้าเป็นตุ่มแดง ที่ไม่เจ็บ ไม่คันเลยอาจจะนึกถึงเริมน้อยค่ะ เพราะเริมอาจมีอาการปวดแสบปวดร้อนระคายเคืองได้บ้างตอนที่ตุ่มน้ำแตก แนะนำพบแพทย์ถ้ายังมีตุ่มแดงขึ้นเรื้อรังเป็นๆหายๆ มีไข้ มีหนองไหลจากท่อปัสสาวะ หรือลุกลามไปยังบริเวณอื่นด้วยการดูแลตัวเองเบื้องต้น ไม่ไปแกะตุ่ม งดการมีเพศสัมพันธ์ในช่วงที่ยังมีตุ่ม ยังไม่ควรเอายาอะไรมาทาเพราะยังไม่ทราบว่าเป็นอะไร รักษาความสะอาดบริเวณอวัยวะเพศด้วยการล้างน้ำเปล่า หลีกเลี่ยงการใช้สบู่ถูโดยตรง ควรมีเพศสัมพันธ์โดยการใส่ถุงยางอนามัยทุกครั้งเพื่อป้องกันโรคติดต่อทางเพศสัมพันธ์ต่างๆ